8 เรื่องราวที่เกี่ยวกับ Powerpuff Gay

ในช่วงไม่กี่เดือนมานี้ ก็ได้มีดาวดวงใหม่ได้เกิดขึ้นในโลกโซเชียล ซึ่งเป็นกลุ่มเพื่อน 4 คนที่ได้ตั้งชื่อกลุ่มของพวกเขาว่า Powerpuff Gay โดยไม่ว่าพวกเขาจะทำการไลฟ์สดครั้งใดก็มีคนเข้าชมกว่าหลายหมื่นคน ทั้งความสุข และ เสียงหัวเราะที่พวกเขาได้ให้พวกเรานั้น ทำให้เราผ่านช่วงเวลาที่น่าตึงเครียดไปได้ดีเลยทีเดียว และในบทความวันนี้ พวกเรา มีเรื่องราวของพวกเขามาแบ่งปันกันค่ะ

1. Powerpuff Gay ประกอบด้วยใครบ้าง

กลุ่มนี้ประกอบไปด้วย 4 คน ซึ่งได้แก่ ใหม่, หนุ่ม, อาร์ต และเต้ โดยแต่ละคนก็มีความถนัดในด้านที่แตกต่างกันไป ซึ่ง พวกเขานั้นได้ทำทุกอย่างด้วยตัวพวกเขาเอง ไม่ว่าจะเป็นด้านเครื่องแต่งกาย, ครีเอทีฟ และการถ่ายวิดีโอ หรือตัดต่อ

2. พวกเขาไม่ได้เป็นเพื่อนกันตั้งแต่เด็ก ๆ

พวกเราคงจะคิดว่าพวกเขานั้นคบกันตั้งแต่เด็ก ๆ เพราะจากการที่พวกเขาเล่น หรือหยอกล้อกันนั้น พวกเขาดูสนิทกันมาก ๆ แต่ในความเป็นจริงแล้ว ใหม่และเต้รู้จักกันมาก่อน และพวกเขาก็คิดที่จะทำเพจนี้ขึ้นมา เลยไปชวนอาท และหนุ่มผู้ซึ่งเป็นเพื่อนในเฟซบุ๊กของใหม่มาเข้าร่วมทีมกัน

3. พวกเขามีงานประจำก่อนหน้านี้ที่แหวกแนวมาก

ก่อนหน้าที่พวกเขาจะรวมตัวกัน แต่ละคนก็มีหน้าที่การงานที่แตกต่างกันออกไป ก็คงมีเพียงแต่เต้ที่ทำงานเกี่ยวกับการถ่ายภาพ และตัดต่อ ซึ่งเขาเองก็ยังคงทำหน้าที่นี้ในกลุ่มนี้ อาทเคยเป็นนักแสดงละครเวที และครู หนุ่มทำงานด้าน การค้าขาย และใหม่ประกอบธุรกิจส่วนตัวกับที่บ้าน ปัจจุบันพวกเขานั้นหันมาทำโปรเจกต์นี้อย่างเต็มตัว